CELEX: 32021R0686
Language: mt
Date: 2021-04-23 00:00:00
Title: Regolament ta’ Implimentazzjoni tal-Kummissjoni (UE) 2021/686 tat-23 ta’ April 2021 li jawtorizza l-indikazzjonijiet dwar is-saħħa li jsiru fuq l-ikel, barra dawk li jirreferu għat-tnaqqis fir-riskju tal-mard u għall-iżvilupp u s-saħħa tat-tfal, u li jemenda r-Regolament (UE) Nru 432/2012 (Test b’rilevanza għaż-ŻEE)

27.4.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 143/8
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/686
         tat-23 ta’ April 2021
         li jawtorizza l-indikazzjonijiet dwar is-saħħa li jsiru fuq l-ikel, barra dawk li jirreferu għat-tnaqqis fir-riskju tal-mard u għall-iżvilupp u s-saħħa tat-tfal, u li jemenda r-Regolament (UE) Nru 432/2012
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1924/2006 tal-Parlament Ewropew u tal-Kunsill tal-20 ta’ Diċembru 2006 dwar indikazzjonijiet dwar in-nutrizzjoni u s-saħħa mogħtija fuq l-ikel (1), u b’mod partikolari l-Artikolu 18(4) tiegħu,
         Billi:
         
                     (1)
                  
                  
                     Skont ir-Regolament (KE) Nru 1924/2006, l-indikazzjonijiet dwar is-saħħa li jsiru fuq l-ikel huma pprojbiti sakemm dawn ma jkunux awtorizzati mill-Kummissjoni f’konformità ma’ dak ir-Regolament u sakemm ma jkunux inklużi f’lista ta’ indikazzjonijiet permessi.
                  
               
                     (2)
                  
                  
                     Skont l-Artikolu 13(3) tar-Regolament (KE) Nru 1924/2006, ġie adottat ir-Regolament tal-Kummissjoni (UE) Nru 432/2012 (2) li jistabbilixxi lista ta’ indikazzjonijiet permessi dwar is-saħħa li jsiru fuq l-ikel, barra dawk li jirreferu għat-tnaqqis fir-riskju tal-mard u għall-iżvilupp u s-saħħa tat-tfal.
                  
               
                     (3)
                  
                  
                     Ir-Regolament (KE) Nru 1924/2006 jipprevedi wkoll li l-applikazzjonijiet għall-awtorizzazzjonijiet tal-indikazzjonijiet dwar is-saħħa jistgħu jintbagħtu mill-operaturi tan-negozji tal-ikel lill-awtorità kompetenti nazzjonali ta’ Stat Membru. L-awtorità kompetenti nazzjonali trid tibgħat l-applikazzjonijiet validi lill-Awtorità Ewropea dwar is-Sigurtà fl-Ikel (EFSA), minn hawn ’il quddiem imsejħa “l-Awtorità”, għal valutazzjoni xjentifika, kif ukoll lill-Kummissjoni u lill-Istati Membri biex tinfurmahom bihom.
                  
               
                     (4)
                  
                  
                     Il-Kummissjoni trid tiddeċiedi dwar l-awtorizzazzjoni tal-indikazzjonijiet dwar is-saħħa filwaqt li tqis l-opinjoni mogħtija mill-Awtorità.
                  
               
                     (5)
                  
                  
                     Biex tiġi stimulata l-innovazzjoni, l-indikazzjonijiet tas-saħħa li huma bbażati fuq provi xjentifiċi ġodda li ġew żviluppati dan l-aħħar u/jew li jinkludi talba għall-protezzjoni tad-data proprjetarja għandu jkollhom tip ta’ awtorizzazzjoni mgħaġġla.
                  
               
                     (6)
                  
                  
                     Wara applikazzjoni mingħand Specialised Nutrition Europe (“SNE”), li tressqet skont l-Artikolu 13(5) tar-Regolament (KE) Nru 1924/2006, l-Awtorità ntalbet opinjoni fuq indikazzjoni dwar is-saħħa li tikkonċerna soluzzjonijiet ta’ karboidrati (CHO) u kemm jgħinu l-kapaċità fiżika waqt l-eżerċizzju ta’ intensità qawwija u fit-tul (Il-Mistoqsija Nru EFSA-Q-2017-00621). L-indikazzjoni proposta mill-applikant kienet tgħid dan li ġej: “Il-konsum tal-karboidrati glikimiċi jgħin biex itejjeb il-kapaċità fiżika waqt l-eżerċizzju fiżiku tqil u fit-tul”.
                  
               
                     (7)
                  
                  
                     Fit-13 ta’ Marzu 2018, il-Kummissjoni u l-Istati Membri rċevew l-opinjoni xjentifika tal-Awtorità (3), fejn din kienet ikkonkludiet li, abbażi tad-data li tressqet, kienet ġiet stabbilita rabta ta’ kawża u effett bejn il-konsum tas-soluzzjonijiet tal-karboidrati u t-titjib tal-kapaċità fiżika waqt eżerċizzju fiżiku tqil u fit-tul fil-popolazzjoni fil-mira ta’ adulti mħarrġin u f’saħħithom li jwettqu eżerċizzju fiżiku ta’ intensità qawwija (mill-inqas 65 % tal-VO2max — ir-rata massima tal-konsum ta’ ossiġenu mkejjel waqt eżerċizzju ta’ intensità inkrementali) u fit-tul (mill-inqas 60 min.). Għaldaqstant, jenħtieġ li indikazzjoni dwar is-saħħa li tirrifletti din il-konklużjoni titqies li hi konformi mar-rekwiżiti tar-Regolament (KE) Nru 1924/2006 u jenħtieġ li tiddaħħal fil-lista tal-Unjoni tal-indikazzjonijiet permessi, stabbilita mir-Regolament (UE) Nru 432/2012.
                  
               
                     (8)
                  
                  
                     L-Artikolu 13(3) tar-Regolament (KE) Nru 1924/2006 jistipula li l-indikazzjonijiet dwar is-saħħa permessi jridu jidhru flimkien mal-kundizzjonijiet meħtieġa kollha (inklużi r-restrizzjonijiet) għall-użu tagħhom. Għaldaqstant, jenħtieġ li l-lista tal-indikazzjonijiet permessi tkun tinkludi l-kliem tal-indikazzjonijiet u l-kundizzjonijiet tal-użu speċifiċi, u fejn japplika, il-kundizzjonijiet jew ir-restrizzjonijiet tal-użu u/jew dikjarazzjoni jew twissija addizzjonali, skont ir-regoli stipulati fir-Regolament (KE) Nru 1924/2006 u konformi mal-opinjonijiet tal-Awtorità.
                  
               
                     (9)
                  
                  
                     Wieħed mill-għanijiet tar-Regolament (KE) Nru 1924/2006 huwa li jiżgura li l-indikazzjonijiet dwar is-saħħa jkunu veri, ċari u affidabbli, u siewja għall-konsumatur, u li l-mod kif jitpoġġa l-kliem u l-preżentazzjoni jitqiesu f’dan ir-rigward. Għalhekk, meta l-kliem li juża l-applikant fl-indikazzjoni jkollu l-istess tifsira għall-konsumaturi bħal dak ta’ indikazzjoni dwar is-saħħa awtorizzata, għaliex turi l-istess relazzjoni li teżisti bejn kategorija tal-ikel, tip ta’ ikel jew xi wieħed mill-kostitwenti tiegħu, u s-saħħa, jenħtieġ li din l-indikazzjoni tkun soġġetta għall-istess kundizzjonijiet tal-użu bħal dik elenkata fl-Anness ta’ dan ir-Regolament.
                  
               
                     (10)
                  
                  
                     F’konformità mal-Artikolu 20 tar-Regolament (KE) Nru 1924/2006, jenħtieġ li jiġi aġġornat ir-Reġistru tal-indikazzjonijiet dwar in-nutrizzjoni u s-saħħa li fih l-indikazzjonijiet dwar is-saħħa awtorizzati kollha biex jinkludi din l-indikazzjoni dwar is-saħħa li hi awtorizzata b’dan ir-Regolament.
                  
               
                     (11)
                  
                  
                     Għaldaqstant, jenħtieġ li r-Regolament (UE) Nru 432/2012 jiġi emendat skont dan.
                  
               
                     (12)
                  
                  
                     L-Istati Membri ġew ikkonsultati.
                  
               ADOTTAT DAN IR-REGOLAMENT:
         
            Artikolu 1
            L-indikazzjoni dwar is-saħħa stabbilita fl-Anness ta’ dan ir-Regolament għandha tiddaħħal fil-lista tal-Unjoni tal-indikazzjonijiet permessi kif stipulat fl-Artikolu 13(3) tar-Regolament (KE) Nru 1924/2006.
         
         
            Artikolu 2
            L-Anness tar-Regolament (UE) Nru 432/2012 huwa emendat skont l-Anness ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-23 ta’ April 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 404, 30.12.2006, p. 9.
         
            (2)  Ir-Regolament tal-Kummissjoni (UE) Nru 432/2012 tas-16 ta’ Mejju 2012 li jistabbilixxi lista ta’ indikazzjonijiet permessi dwar is-saħħa li jsiru fuq l-ikel, barra dawk li jirreferu għat-tnaqqis fir-riskju tal-mard u għall-iżvilupp u s-saħħa tat-tfal (ĠU L 136, 25.5.2012, p. 1).
         
            (3)  EFSA Journal 2018;16(3):5191.
      
      
         
            ANNESS
            Fl-Anness tar-Regolament (UE) Nru 432/2012 tiddaħħal l-entrata li ġejja f’ordni alfabetika:
            
               
                           Nutrijent, sustanza, ikel jew kategorija ta’ ikel
                        
                        
                           Indikazzjoni
                        
                        
                           Kundizzjonijiet dwar l-użu tal-indikazzjoni
                        
                        
                           Kundizzjonijiet dwar u/jew restrizzjonijiet fuq l-użu tal-ikel u/jew dikjarazzjoni jew twissija addizzjonali
                        
                        
                           Numru tal-EFSA Journal
                           
                        
                        
                           Numru tal-entrata rilevanti fil-Lista Konsolidata ppreżentata lill-EFSA għall-valutazzjoni tagħha
                        
                     
                           “Soluzzjonijiet ta’ karboidrati
                        
                        
                           Is-soluzzjonijiet tal-karboidrati jgħinu biex itejbu l-kapaċità fiżika waqt l-eżerċizzju fiżiku ta’ intensità qawwija u fit-tul tal-adulti mħarrġa fl-eżerċizzju.
                        
                        
                           Din l-indikazzjoni tista’ tintuża biss għas-soluzzjonijiet ta’ karboidrati li, skont l-istruzzjonijiet għall-użu, jipprovdu bejn 30 g u 90 g ta’ karboidrati fis-siegħa, meta l-karboidrati involuti jkunu l-glukożju, is-sukrożju, il-fruttożju u/jew il-maltodestrini, fil-kundizzjonijiet li ġejjin:
                           
                                       a)
                                    
                                    
                                       Il-fruttożju (mill-fruttożju u/jew mis-sukrożju) ma għandux jagħmel iżjed minn terz tat-total tal-karboidrati, u
                                    
                                 
                                       b)
                                    
                                    
                                       Il-glukożju (mill-glukożju, mis-sukrożju u/jew mill-maltodestrini) ma għadux jaqbeż is-60g/h.
                                    
                                 Il-konsumaturi għandhom jingħataw l-informazzjoni li l-effett benefiċjali jinkiseb biss minn adulti mħarrġin li jwettqu eżerċizzju fiżiku ta’ intensità qawwija (mill-inqas 65% tal-VO2max) u fit-tul (mill-inqas 60 min.).
                        
                        
                           L-indikazzjoni tista’ tintuża biss għall-oġġetti tal-ikel maħsubin għall-adulti mħarrġin li jagħmlu l-eżerċizzju ta’ intensità qawwija u fit-tul.
                        
                        
                           2018;16(3):5191”